འོད་གསལ་རང་ངོ་སྟོན་མཛད་པའིཿ མཚུངས་མེད་བླ་མར་ཕྱག་བགྱིའོཿ འདི་ཕྱིར་བདེ་བའི་གཏམ་འགའ་སྨྲཿམ་བརྗེད་ཐུགས་ལ་འཆང་ན་ལེགསཿ སྲིད་ན་འདི་ཕྱིར་སྐྱོན་འགྱུར་བཿ དུག་ཆེན་ལྔ་ལས་གཞན་ཡོད་མིནཿ བློ་ལྡན་རང་དོན་ཤེས་རྣམས་ཀྱིསཿརང་གིས་རང་ལ་བལྟ་བ་གནདཿ སེམས་འདི་རྣམ་རྟོག་རླབས་ཀྱིས་དཀྲུགསཿ ཆོས་བརྒྱད་བདུད་ཀྱི་དབང་ཤོར་ཞིངཿ ཞི་ལྷག་རྣལ་འབྱོར་ཚུལ་མཐུན་དཀོནཿ དེའི་ངང་མི་ཚེ་ཟད་པ་ཕངསཿ རྣམ་རྟོག་ཆུ་ཡི་གཉེར་མ་འདྲཿ རང་དགར་བཞག་ན་ཟད་མཐའ་མེདཿ ཇི་ཙམ་བསམ་ཀྱང་སྙིང་པོ་མེདཿ ཉོན་མོངས་སྡུག་བསྔལ་རང་བཞིན་ཡིནཿ རྟོག་མང་ཕྱམ་གྱིས་མ་བསྐྱུར་ནཿ བྱིས་པའི་རྡེའུ་ཤིང་འཆང་བ་ལྟརཿ དེ་རྒྱུན་ འབྱམས་པ་འཁྲུལ་བའི་གཞིཿ སེམས་ཀྱི་ངོ་བོར་བལྟས་པའི་ཚེཿ གཞི་མེད་རྩ་བྲལ་ངོ་བོས་སྟོངཿ སྟོང་ལ་རང་བཞིན་གསལ་བ་དེཿ སྟོང་གསལ་དབྱེར་མེད་རིག་པའི་ངངཿ གནས་པའི་ཚུལ་ཀུན་མ་ནོར་བརཿམཚུངས་བྲལ་བླ་མའི་ཞལ་ནས་རྟོགསཿསྙིང་གི་བུ་མཆོག་པད་ཚེ་ལཿ སྨྱོན་མ་ཏཱ་རེས་སྨྲས་པ་དགེཿ བུ་ཁྱོད་འོད་གསལ་རང་ཞལ་མཇལཿ གདོད་མའི་མགོན་པོའི་སར་ཕྱིན་ཤོགཿ ནམ་སྤྲུལ་པས་སོཿ ༈